
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ТЕРРИТОРИЙӖНЧЕ 
ПРАВӐН ТАВРАЛӐХ ХУТЛӐХНЕ СЫХЛАССИПЕ
ТАТА ЭКОЛОГИ ХӐРУШСӐРЛӐХНЕ ТИВӖҪТЕРЕССИПЕ ҪЫХӐННӐ УЙРӐМ ХУТШӐНӐВӖСЕНЕ ЙӖРКЕЛЕССИ
ҪИНЧЕН" САККУННЕ УЛШӐНУСЕМ 
КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи авӑн уйӑхӗн 21-мӗшӗнче
йышӑннӑ

1 cтатья
Чӑваш Республикин "Чӑваш Республикин территорийӗнче правӑн тавралӑх хутлӑхне сыхлассипе тата экологи хӑрушсӑрлӑхне тивӗҫтерессипе ҫыхӑннӑ уйрӑм хутшӑнӑвӗсене йӗркелесси ҫинчен" 2016 ҫулхи пуш уйӑхӗн 4-мӗшӗнчи 3 №-лӗ саккунне (Чӑваш Республикин Саккунӗсен пуххи, 2016, 3 №; 2017, 2 №; "Республика" хаҫат, 2018, ака уйӑхӗн 4-мӗшӗ; 2019, ҫу уйӑхӗн 15-мӗшӗ, утӑ уйӑхӗн 17-мӗшӗ, юпа уйӑхӗн 18-мӗшӗ; 2020, пуш уйӑхӗн 11-мӗшӗ, юпа уйӑхӗн 28-мӗшӗ; 2021, чӳк уйӑхӗн 17-мӗшӗ; 2023, ҫу уйӑхӗн 31-мӗшӗ) ҫакӑн пек улшӑнусем кӗртес:
1) 7 статьяра:
а) виҫҫӗмӗш абзацра "кӑларассине пӗчӗклетес" сӑмахсене "кӑларассине чакарас" сӑмахсемпе улӑштарас;
ӑ) тӑххӑрмӗш абзацра "кӑларассине пӗчӗклетес" сӑмахсене "кӑларассине чакарас" сӑмахсемпе улӑштарас;
б) ҫакӑн пек ҫырса вун пиллӗкмӗш ҫӗнӗ абзац хушса хурас:
"коммуналлӑ хытӑ каяшсене тыткалас енӗпе пулӑшу ӗҫӗсем кӳме тунӑ килӗшӳсем тӑрӑх расчет тӑвас тӗллевпе коммуналлӑ хытӑ каяшсен калӑпӑшне тата (е) массине шутласа кӑлармалли меслете палӑртасси, регионти операторпа тата (е) коммуналлӑ хытӑ каяшсене тыткалас енӗпе кӳрекен пулӑшу ӗҫӗсемпе усӑ куракан хушшинче коммуналлӑ хытӑ каяшсене тыткалас енӗпе пулӑшу ӗҫӗсем кӳме тунӑ килӗшӳсем тӑрӑх расчет тӑвас тӗллевпе коммуналлӑ хытӑ каяшсен калӑпӑшне тата (е) массине шутласа кӑлармалли меслете суйламалли йӗркене ҫирӗплетесси;"; 
в) вун пиллӗкмӗш абзаца вун улттӑмӗш абзац тесе шутлас;
2) 8 статьяра:
а) иккӗмӗш абзацра "кӑларассине пӗчӗклетес" сӑмахсене "кӑларассине чакарас" сӑмахсемпе улӑштарас;
ӑ) вӑтӑр иккӗмӗш абзац хӑйӗн вӑйне ҫухатнӑ тесе йышӑнас;
б) ҫакӑн пек ҫырса хӗрӗх саккӑрмӗш тата хӗрӗх тӑххӑрмӗш ҫӗнӗ абзацсем хушса хурас:
"тавралӑха сиен кӳрекен объектсене тупса палӑртасси;
тавралӑха сиен кӳнине пӗтерессине йӗркелесси;";
в) хӗрӗх саккӑрмӗш абзаца аллӑмӗш абзац тесе шутлас;
3) 23 статьяра:
а) 1-мӗш пая ҫакӑн пек ҫырса хурас:
"1. II тата III категориллӗ объектсенче (вӗсене тавралӑх хутлӑхне сыхлас енӗпе йышӑннӑ саккунсемпе килӗшӳллӗн палӑртнӑ тата вӗсен тӗлӗшпе патшалӑхӑн регионти экологи тӗрӗслевне (асӑрхавне) тумалла) атмосфера сывлӑшне варалакан япаласем кӑларнӑ чӑн калӑпӑша е массӑна кӑтартакан сведенисене тавралӑх хутлӑхне сыхлас енӗпе йышӑннӑ саккунсемпе килӗшӳллӗн полномочиллӗ органа тӑратакан, производствӑри экологи тӗрӗслевне йӗркелени тата ҫав ӗҫ результачӗсем ҫинчен калакан отчетра кӑтартаҫҫӗ."; 
ӑ) 2-мӗш пай хӑйӗн вӑйне ҫухатнӑ тесе йышӑнас;
б) 3-мӗш пайӑн пӗрремӗш абзацӗнче "кӑларассине пӗчӗклетес" сӑмахсене "кӑларассине чакарас" сӑмахсемпе улӑштарас.
2 статья
1. Ҫак Саккун, ҫак Саккунӑн 1 статйин 2-мӗш пункчӗн "б" тата "в" ҫум пункчӗсемсӗр пуҫне, ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Ҫак Саккунӑн 1 статйин 2-мӗш пункчӗн "б" тата "в" ҫум пункчӗсем 2023 ҫулхи юпа уйӑхӗн 1-мӗшӗнчен пуҫласа вӑя кӗреҫҫӗ.

	Чӑваш Республикин
Пуҫлӑхӗ
	
О. Николаев



Шупашкар хули
2023 ҫулхи авӑн уйӑхӗн 27-мӗшӗ
[bookmark: _GoBack]70 №


image1.png




